open-index/open-wikipedia-markdown huggingface dataset:
วิกฤตการณ์ภายในอิหร่าน (พ.ศ. 2568–ปัจจุบัน)

ภายหลังสงครามสิบสองวันในปี ค.ศ. 2025 อิหร่านได้เผชิญกับการเริ่มต้นของวิกฤตภายในประเทศ ช่วงเวลาดังกล่าวเกิดความไม่สงบภายในประเทศ ความไม่มั่นคงทางการเมือง และภาวะเศรษฐกิจถดถอย โดยรัฐบาลอิหร่านได้ตอบสนองต่อสถานการณ์ดังกล่าวด้วยการปราบปราม การจับกุมจำนวนมาก และการเพิ่มบทบาทของกองกำลังทหาร เพื่อรักษาการควบคุมภายในประเทศ

ผลจากสงครามสิบสองวัน (Twelve-Day War) ทำให้ความตึงเครียดภายในสาธารณรัฐอิสลามยิ่งทวีความรุนแรงขึ้น จนพัฒนาไปสู่สิ่งที่สภาแห่งชาติเพื่อการต่อต้านแห่งอิหร่าน (National Council of Resistance of Iran) เรียกว่า “วิกฤตความชอบธรรม” (crisis of legitimacy) รายงานต่าง ๆ ชี้ให้เห็นถึงจุดอ่อนของรัฐบาลในด้านความมั่นคงและความสามารถในการบริหารจัดการ อีกทั้งยังเลือกที่จะมุ่งเน้นไปที่ความขัดแย้งภายในแทนที่จะส่งเสริมความสามัคคีหรือริเริ่มการปฏิรูป เพื่อหลีกเลี่ยงความรับผิดชอบ  คาร์กจากองค์การแอมเนสตี้ อินเตอร์เนชั่นแนล (Amnesty International) ระบุว่า เพื่อตอบสนองต่อการถูกโดดเดี่ยวจากประชาคมระหว่างประเทศที่เพิ่มมากขึ้น รัฐบาลกำลังเข้มงวดการควบคุมภายในประเทศผ่านการปราบปรามที่รุนแรงยิ่งขึ้น และมีแนวโน้มที่จะมีการประหารชีวิตเพิ่มขึ้น นอกจากนี้ ผลพวงจากสงครามยังผลักดันเศรษฐกิจของอิหร่านซึ่งเดิมก็ประสบปัญหาอยู่แล้ว ให้เข้าสู่ภาวะที่ไร้เสถียรภาพและเปราะบางมากยิ่งขึ้น

ในช่วงปลายปี ค.ศ. 2025 เกิดการประท้วงครั้งใหญ่ทั่วประเทศอิหร่าน โดยมีสาเหตุจากความไม่พอใจของประชาชนต่อวิกฤตเศรษฐกิจที่ทวีความรุนแรงขึ้น เริ่มแรก การชุมนุมถูกนำโดยพ่อค้าในตลาด (bazaar) และเจ้าของร้านค้าในกรุงเตหะราน แต่การประท้วงได้ขยายตัวอย่างรวดเร็วจากข้อเรียกร้องทางเศรษฐกิจ ไปสู่การตะโกนคำขวัญต่อต้านรัฐบาล เช่น “ประหารผู้นำเผด็จการ” (“Death to the Dictator”)

## เบื้องหลัง

ในวันที่ 13 มิถุนายน ค.ศ. 2025 สงครามสิบสองวันได้ปะทุขึ้น เมื่อกองกำลังป้องกันอิสราเอลเปิดฉากโจมตีเป้าหมายในอิหร่าน ซึ่งรวมถึงสถานที่ทางทหาร โรงงานนิวเคลียร์ และหน่วยงานของรัฐบาล พร้อมทั้งปฏิบัติการลอบสังหารผู้นำระดับสูงของกองพิทักษ์ปฏิวัติอิสลาม (IRGC)

## อ้างอิง

หมวดหมู่:ประเทศอิหร่านในปี พ.ศ. 2568
หมวดหมู่:การประท้วงในปี พ.ศ. 2568
หมวดหมู่:การต่อต้านสาธารณรัฐอิสลามอิหร่าน
หมวดหมู่:การประท้วงในประเทศอิหร่าน
หมวดหมู่:วิกฤตการณ์ตะวันออกกลาง (2023 – ปัจจุบัน)
การเกิดใหม่ของดวงดาว

***การเกิดใหม่ของดวงดาว*** เป็นละครโทรทัศน์ไทยแนวชายรักชาย ปี พ.ศ. 2568 ผลิตโดยช่อง 3 เอชดี ร่วมกับ อ้ายฉีอี้ นำแสดงโดยพลวิชญ์ เกตุประภากร และทัศน์พล วิวิธวรรธน์ เนื้อเรื่องดัดแปลงมาจากนวนิยายชื่อเดียวกันของ Crystaljade เริ่มออกอากาศทุกวันจันทร์ เวลา 22:30 น. (เวลามาตรฐานไทย) ตั้งแต่วันที่ 2 มิถุนายน พ.ศ. 2568 ทางช่อง 3 เอชดี ส่วนฉบับไม่ตัดต่อจะเผยแพร่ในเวลา 22:45 น. (เวลามาตรฐานไทย) ทางอ้ายฉีอี้

## เนื้อเรื่อง
ในงานประกาศรางวัลประจำปี พ.ศ. 2568 อาร์มินสามารถคว้ารางวัล “นักแสดงนำชายยอดเยี่ยม” ได้สมดังความปรารถนา ภายใต้แสงสปอตไลต์ เขาไม่เพียงรับรางวัลเท่านั้น แต่ยังเปิดเผยคนรักของเขาเป็นครั้งแรก หลังจากงานจบลง เขารีบกลับไปยังคฤหาสน์ แต่กลับพบว่าคนรักของตนมีความสัมพันธ์กับรุ่นน้องที่เขาดูแลอยู่ ในระหว่างการโต้เถียง อาร์มินพลัดตกบันไดและเสียชีวิต

คิดว่าชีวิตจะจบลงเพียงเท่านั้น แต่เมื่อเขาลืมตาขึ้นอีกครั้ง เขากลับย้อนเวลากลับไปยังปี พ.ศ. 2542—ช่วงเวลาที่เขายังไร้ชื่อเสียง ด้วยความสับสนจากการได้เกิดใหม่ เขาเกือบประสบอันตรายอีกครั้ง โชคดีที่มีคนแปลกหน้าช่วยชีวิตเขาไว้ บุคคลผู้นั้นคือ ธาดา—แฟนคลับคนแรกของเขาในช่วงต้น โดยคอยส่งของขวัญและให้ความช่วยเหลือภายใต้นามแฝง “TD” มาโดยตลอด และคอยผลักดันเขาอย่างเงียบ ๆ จนก้าวไปสู่ความสำเร็จ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:เว็บซีรีส์ไทยในปี พ.ศ. 2568
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครชายรักชายไทย
หมวดหมู่:ละครโทรทัศน์ที่กำกับโดย นัฐพงศ์ วงษ์กวีไพโรจน์
หมวดหมู่:ละครโทรทัศน์ช่อง 3 เอชดี
หอกงู

**หอกงู** ในภาษาจีนกลางเรียกว่า **เฉอเหมา** () เป็นอาวุธยาวของจีนโบราณชนิดหนึ่ง ส่วนหัวหอกมีลักษณะคดไปมาเป็นรูปคลื่น คล้ายกับลักษณะการเลื้อยของงู ใบหอกรูปคลื่นช่วยเพิ่มแรงต้านในการดึง ทำให้สามารถปลดอาวุธคู่ต่อสู้ได้ จึงมีความแตกต่างเล็กน้อยจากหอกยาวทั่วไปในแง่ของการใช้งาน 

ในนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั่วเหยี่ยนอี้*) ในคริสต์ศตวรรษที่ 14 อาวุธของขุนพลเตียวหุย (張飛 *จาง เฟย์*) เรียกว่า "หอกงู 1.8 จ้าง" (丈八蛇矛 *จ้างปาเฉอเหมา*) มีอีกชื่อเรียกว่า "หอกเหล็กกล้า 1.8 จ้าง" (丈八點鋼矛 *จ้างปาเตี่ยนกางเหมา*) มีความยาวมากเป็นพิเศษทำให้เพิ่มระยะโจมตีและพลังทำลาย บางผลงานแสดงลักษณะของปลายหอกให้แยกเป็นสองแฉกคล้ายลิ้นงู ทำให้ใช้แทงได้ยาก เป็นการเน้นย้ำถึงพละกำลังของเตียวหุยในการใช้หอกงูนี้

## ลักษณะเฉพาะ
ลักษณะเฉพาะที่โดดเด่นที่สุดของหอกงูคือตรงส่วนหัวหอก ซึ่งมีลักษณะคดไปมาคล้ายกับร่างกายของงู ในวรรณกรรมจีน หอกงูชนิดที่มีชื่อเสียงที่สุดคือ "หอกงู 1.8 จ้าง" (丈八蛇矛 *จ้างปาเฉอเหมา*) โดยหอกที่ใช้โดยเตียวหุย (張飛 *จาง เฟย์*) ขุนพลของรัฐจ๊กก๊ก (蜀國 *ฉู่กั๋ว*) ในนวนิยายเรื่อง *[[สามก๊ก]]* (三國演義 *ซานกั่วเหยี่ยนอี้*) เป็นเล่มที่มีชื่อเสียงมากที่สุด คำว่า "1.8 จ้าง" สื่อถึงความยาวของหอก บัณฑิตชื่อหลิว ซี (劉熙) ระบุในพจนานุกรม *[[ชื่อหมิง]]* (釋名) ว่า "หอกที่มีความยาว 1.8 จ้างเรียกว่า *ชั่ว* (矟) ใช้สำหรับถือบนหลังม้า" ซึ่งถือเป็นต้นแบบของหอกงู 1.8 จ้าง 

ตามหน่วยวัดความยาวในยุคสามก๊ก หนึ่งจ้าง (丈) เทียบกับความยาวประมาณ 242 เซนติเมตร ดังนั้นความยาว 1.8 จ้าง หรือ 1 จ้าง 8 ฉื่อ (尺) จึงเทียบเท่ากับความยาว 4 เมตรกว่า หอกงู 1.8 จ้างจึงขึ้นชื่อเรื่องความยาว ซึ่งทำให้ค่อนข้างยากต่อการใช้งาน

## ประวัติศาสตร์
หอกงูปรากฏในบันทึกประวัติศาสตร์ *[[จิ้นชู]]* (晉書) ซึ่งบันทึกว่า "เฉิน อาน (陳安) กวัดแกว่งดาบใหญ่ยาว 7 ฉื่อ (尺) ในมือซ้าย และถือหอกงูยาว 1.8 จ้างในมือขวา" เฉิน อานเป็นขุนพลผู้เก่งกาจในยุคราชวงศ์จิ้นตะวันตก (西晉 *ซีจิ้น*) และราชวงศ์จิ้นตะวันออก (東晉 *ตงจิ้น*) และหอกงูที่เฉิน อานใช้กลายเป็นสัญลักษณ์ถึงความสามารถในการรบของเฉิน อาน

## ในบันเทิงคดี
[thumb|เตียวหุยถือหอกงูขณะที่ร้องด่า[ลิโป้ (呂布 *ลฺหวี่ ปู้*) หน้าบ้าน ภาพวาดโดยเหม เวชกร ประกอบ *[[สามก๊ก ฉบับเจ้าพระยาพระคลัง (หน)]]*]]

## ดูเพิ่ม
* ง้าว
* ฟางเทียนจี่

## หมายเหตุ

## อ้างอิง

## บรรณานุกรม
* ฝาง เสฺวียนหลิง (648). *[[จิ้นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:อาวุธด้ามยาวจีน
หมวดหมู่:อาวุธสมมติ
หมวดหมู่:สามก๊ก
อัญชิสา เลี่ยวไพโรจน์

**อัญชิสา เลี่ยวไพโรจน์** (เกิด 8 พฤษภาคม พ.ศ. 2524)  เป็นนักแสดงหญิงชาวไทย

## ประวัติ
อัญชิสา เลี่ยวไพโรจน์ เกิดเมื่อวันที่ 8 พฤษภาคม พ.ศ. 2524 เป็นลูกคนสุดท้องในจำนวนพี่น้อง 5 คน และเป็นลูกสาวเพียงคนเดียว สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ และระดับปริญญาโทจากคณะบริหารการจัดการ มหาวิทยาลัยศรีปทุม

## อาชีพ
อัญชิสาเข้าสู่วงการบันเทิงจากการประกวด “หนุ่มสาวแฮ็คส์” หลังจากได้รับการชักชวนจากรุ่นพี่คนหนึ่ง ก่อนหน้านั้นเธอเคยเกือบได้เข้าร่วมการประกวด “มิสมอเตอร์โชว์” แต่สมัครไม่ทัน โดยในช่วงแรก เธอไม่ได้มีความสนใจที่จะทำงานในวงการบันเทิง แม้จะมีการติดต่อจากโมเดลลิ่งให้เข้าร่วมการประกวดในเวทีต่าง ๆ ก็ตาม หลังจากนั้น เธอได้มีผลงานการแสดงชิ้นแรกในละครพื้นบ้านของค่ายดีด้า เรื่อง “นางพญาไพร” ทางช่อง 7 เมื่อปี พ.ศ. 2542 และมีผลงานการแสดงอย่างต่อเนื่องมาจนถึงปัจจุบัน

## ผลงาน
### ละครโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงอิสระชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
ณัฐวุฒิ บัวประทุม

**ณัฐวุฒิ บัวประทุม** (เกิด 19 พฤษภาคม พ.ศ. 2519) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎร แบบบัญชีรายชื่อ และนายทะเบียนสมาชิกพรรคประชาชน อดีตรองหัวหน้าพรรคก้าวไกล ดูแลด้านกฎหมาย

## ประวัติ
ณัฐวุฒิ บัวประทุม เกิดเมื่อวันที่ 19 พฤษภาคม พ.ศ. 2519 ที่จังหวัดอ่างทอง สำเร็จการศึกษาระดับประถมศึกษา จากโรงเรียนอนุบาลวัดอ่างทอง ระดับมัธยมศึกษาตอนต้น จากโรงเรียนบดินทรเดชา (สิงห์ สิงหเสนี) ระดับมัธยมศึกษาตอนปลาย จากโรงเรียนอ่างทองปัทมโรจน์วิทยาคม นิติศาสตรมหาบัณฑิต จากมหาวิทยาลัยรามคำแหง รัฐประศาสนศาสตรบัณฑิต จากมหาวิทยาลัยสุโขทัยธรรมาธิราช รัฐศาสตรบัณฑิต จากมหาวิทยาลัยสุโขทัยธรรมาธิราช คหกรรมศาสตรบัณฑิต จากมหาวิทยาลัยสุโขทัยธรรมาธิราช ศิลปศาสตรบัณฑิต จากมหาวิทยาลัยสุโขทัยธรรมาธิราช นิติศาสตรบัณฑิต จากมหาวิทยาลัยธรรมศาสตร์

## การเมือง
ณัฐวุฒิ เริ่มต้นเส้นทางการเมืองโดยการเข้าเป็นสมาชิกพรรคอนาคตใหม่ จากนั้นลงสมัครรับเลือกตั้งจำนวน 3 ครั้ง ในระบบบัญชีรายชื่อทั้งหมด โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ณัฐวุฒิได้รับเลือกตั้งในลำดับที่ 42 ต่อมาหลังการยุบพรรคอนาคตใหม่ ในปี พ.ศ. 2563 ณัฐวุฒิได้ย้ายมาสังกัดพรรคก้าวไกล และได้รับเลือกให้ดำรงตำแหน่งรองหัวหน้าพรรค ดูแลด้านกฎหมาย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ณัฐวุฒิลงสมัครในลำดับที่ 12 ของบัญชีรายชื่อ และได้รับเลือกตั้งเป็นสมัยที่ 2 ต่อมาหลังการยุบพรรคก้าวไกลในปี พ.ศ. 2567 ณัฐวุฒิได้ย้ายมาสังกัดพรรคประชาชน และได้รับตำแหน่งนายทะเบียนสมาชิกพรรค ถัดมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 ณัฐวุฒิลงสมัครในลำดับที่ 14 ของบัญชีรายชื่อ และได้รับเลือกครั้งเป็นสมัยที่ 3

## อ้างอิง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:นักการเมืองไทย
หมวดหมู่:บุคคลจากจังหวัดอ่างทอง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยสุโขทัยธรรมาธิราช
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
มุขมณฑลดานัง

**มุขมณฑลดานัง** (; ) เป็นมุขมณฑลโรมันคาทอลิกในภาคกลางของประเทศเวียดนาม มุขนายกคือโยเซฟ ดั่ง ดึ๊ก เงิน (Joseph Đặng Đức Ngân) ตั้งแต่ ค.ศ. 2016 การก่อตั้งมุขมณฑลในรูปแบบปัจจุบันมีการประกาศเมื่อวันที่ 18 มกราคม ค.ศ. 1963 มุขมณฑลครอบคลุมพื้นที่ 11,690 ตารางกิโลเมตร และเป็นปริมุขมณฑลของอัครมุขมณฑลเว้  

เมื่อ ค.ศ. 2004 มุขมณฑลดานังมีผู้เชื่อประมาณ 57,870 คน (2.7% ของประชากร), มีบาทหลวง 68 คน และแพริช (เขตวัด) 38 เขต อาสนวิหารพระหฤทัยในเมืองดานังได้รับการกำหนดให้เป็นอาสนวิหารประจำมุขมณฑล

## อ้างอิง

ดานัง
หมวดหมู่:ดานัง
ตำบลโพนทัน

**โพนทัน** เป็นตำบลในอำเภอคำเขื่อนแก้ว จังหวัดยโสธร เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลโพนทันตั้งแต่ปี พ.ศ. 2539    

## ที่ตั้งและอาณาเขต
ตำบลโพนทัน มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลย่อ และตำบลทุ่งมน
* **ทิศตะวันออก** ติดต่อกับตำบลดงเจริญ
* **ทิศใต้** ติดต่อกับตำบลลุมพุก
* **ทิศตะวันตก** ติดต่อกับตำบลสงเปือย
## ประวัติ
พื้นที่เดิมมีฐานะเป็นตำบลของอำเภอลุมพุก (อำเภอคำเขื่อนแก้ว) ตั้งเป็นตำบลตั้งแต่ปี พ.ศ. 2440 ครั้งนั้นมีพระยาขอมนามว่าพระยาเอี่ยวตอง มีถิ่นฐานแนวเขตอยู่ในเขาพระวิหาร ได้ยกไพร่พลนำก้อนอิฐ ก้อนหิน ทราย ศิลาแลง ใบสีมา เป็นบรรณาการเพื่อไปสมทบสร้างพระธาตุพนม ได้มุ่งหน้าไปทางทิศตะวันตกและลัดเลาะไปทางที่โล่งแจ้ง เพื่อหนีสัตว์ร้ายแล้วยกพลขึ้นเหนือมาพักที่เนิน (ปัจจุบันเรียกว่า หนองสนม) ขณะเดียวกันมีกองทัพขอมฝ่ายใต้ คือ พระยาเอี่ยวทา ได้ยกพลนำอิฐหินศิลาแลงเพื่อสมทบสร้างพระธาตุพนมเช่นเดียวกัน มาพบกันที่บริเวณเนินดินที่พระยาเอี่ยวตองพักอยู่ ทั้งสองทัพจึงหยุดพักผ่อนเอาแรง 2-3 วันต่อมา ได้ทราบว่าพระธาตุพนมได้สร้างเสร็จแล้ว ทั้งสองทัพจึงปรึกษากันแล้วนำอิฐหินศิลาแลงก่อเป็นพระธาตุไว้ ณ เนินดิน (ปัจจุบันคือ วัดโพนทัน) โดยใช้เปลือกพงเป็นกาวยึดเกาะให้แน่นคนอายุ 66 ปี ขึ้นไป (คือคนที่เกิด พ.ศ. 2480 ลงไป) จะเห็นพระธาตุองค์เดิมเรียกพระธาตุว่า "พระเจ้าบุญสูง" ซึ่งมีความกว้าง 6 เมตร ยาว 10 เมตร สูง 8 เมตร รูปร่างคล้ายพานรัฐธรรมนูญภายในบรรจุแก้วแหวนเงินทองของโบราณ เมื่อสร้างเสร็จแล้วพระยาขอมทั้งสองได้ลงคาถาอาคมไว้ดาบ 4 เล่มฝังไว้รอบ 4 ทิศ เพื่อป้องกันภูติผีปีศาจ และยกทัพกลับถิ่นฐานเดิม มีชนกลุ่มหนึ่งไม่กลับและสร้างที่อยู่อาศัยบริเวณพระธาตุ และเรียกบ้านตนเอง ว่า "บ้านดาบ" บางกลุ่มก็เรียกชื่อบ้านตนเองว่า "โพนทัน" เพราะเนินดินแห่งนี้มีต้นทัน หรือต้นพุทราใหญ่มากมาย บางกลุ่มเรียกว่า "บ้านพลทัน" เพราะมี 2 ทัพมาทันกัน จึงเรียกกันกว่า พลทัน เป็น *โพนทัน* 

ต่อมาปี พ.ศ. 2484 จังหวัดอุบลราชธานีได้พิจารณาว่าพื้นที่ตำบลโพนทันมีพื้นที่และประชากรน้อย จึงให้โอนพื้นที่หมู่ 10 ของตำบลโพนทัน (ในขณะนั้น) ไปขึ้นกับตำบลสงเปือย และยุบตำบลโพนทันรวมเข้ากับตำบลย่อและตำบลลุมพุก ก่อนที่ปี พ.ศ. 2490 ได้แยกพื้นที่หมู่ 5,13 บ้านโพนทัน, หมู่ 9 บ้านคำแหลม, หมู่ 11 บ้านน้ำเกลี้ยง ของตำบลย่อ และหมู่ 1 บ้านแหล่งหนู, หมู่ 4 บ้านดง, หมู่ 6 บ้านสำโรง ของตำบลลุมพุก รวม 7 หมู่บ้านมารวมตั้งเป็น ตำบลโพนทัน ดังเดิม

ปี พ.ศ. 2536 นายวิชัย ธรรมชอบ ผู้ว่าราชการจังหวัดยโสธร พร้อมด้วยนายอารีย์ วงศ์อารยะ รองปลัดกระทรวง ปฏิบัติราชการแทนปลัดกระทรวงมหาดไทยในขณะนั้นได้ประกาศแยกพื้นที่หมู่ 4 บ้านคำแหลม, หมู่ 5,9,11 บ้านดง, หมู่ 6,12 บ้านแหล่งหนู และหมู่ 10 บ้านพรพูลสุข รวม 7 หมู่บ้านออกไปตั้งเป็น ตำบลดงเจริญ ทำให้ปัจจุบันเหลือพื้นที่การปกครองเพียง 5 หมู่บ้าน

## การปกครองส่วนภูมิภาค

### การปกครองส่วนภูมิภาค
ตำบลโพนทันแบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านโพนทัน
* **หมู่ที่ 2** บ้านโพนทัน
* **หมู่ที่ 3** บ้านน้ำเกลี้ยง
* **หมู่ที่ 4** บ้านสำโรง
* **หมู่ที่ 5** บ้านโพนทัน

## อ้างอิง

โพนทัน
โพนทัน
แตะถ้าย

**แตะถ้าย** (ค.ศ. 150? - 190?) มีชื่อในภาษาจีนกลางว่า **เจิ้ง ไท่** () ชื่อรอง **กงเย่** () เป็นขุนนางชาวจีนในยุคราชวงศ์ฮั่นตะวันออก (東漢 *ตงฮั่น*) ดำรงตำแหน่งสูงสุดเป็นข้าหลวงมณฑล (刺史 *ชื่อฉื่อ*) ของมณฑลยังจิ๋ว (揚州 *หยางโจว*) แตะถ้ายเคยร่วมมือกับซุนฮิว (荀攸 *สฺวิน โยว*) และคนอื่น ๆ วางแผนจะลอบสังหารตั๋งโต๊ะ (董卓 *ต่ง จั๋ว*) แต่ทำการไม่สำเร็จ

## ประวัติ
แตะถ้ายเป็นชาวอำเภอไคเฟิง (開封縣 *ไคเฟิงเซี่ยน*) เมืองโห้หล้ำ (河南郡 *เหอหนานจฺวิ้น*) ซึ่งปัจจุบันคือนครไคเฟิง (開封市 *ไคเฟิงชื่อ*) มณฑลเหอหนาน (河南) แตะถ้ายเป็นเหลนชายของเจิ้ง จ้ง (鄭眾) ขุนนางและบัณฑิตลัทธิขงจื๊อที่มีชื่อเสียงในยุคราชวงศ์ฮั่นตะวันออก (東漢 *ตงฮั่น*) ผู้มีตำแหน่งสูงสุดเป็นเสนาบดีพระคลัง (大司農 *ต้าซือหนง*)

แตะถ้ายในวัยเยาว์เป็นผู้มีสติปัญญาและความสามารถ ในช่วงปลายรัชสมัยพระเจ้าเลนเต้ (漢靈帝 *ฮั่นหลิงตี้*) แตะถ้ายคาดการณ์ไว้ว่าแผ่นดินกำลังจะเกิดความวุ่นวายครั้งใหญ่ จึงแอบคบหาสมาคมกับเหล่าผู้กล้า แม้ว่าครอบครัวของแตะถ้ายมีฐานะร่ำรวยและยังมีที่นาในครอบครองถึง 400 ฉิ่ง (頃; หน่วยพื้นที่) แต่มักมีเสบียงอาหารไม่เพียงพอ ถึงกระนั้นแตะถ้ายก็มีชื่อเสียงอย่างมากในภูมิภาคซัวตั๋ง (山東 *ชานตง*)

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*). เล่มที่ 16 บทชีวประวัติเจิ้ง หุน.
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*. เล่มที่ 70 บทชีวประวัติแตะถ้าย.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*). ตอนที่ 2.

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลที่เสียชีวิตในคริสต์ศตวรรษที่ 2
หมวดหมู่:ข้าราชการของราชวงศ์ฮั่น
หมวดหมู่:ตระกูลเจิ้งแห่งสิงหยาง
เวินซีกุ้ยเฟย

**เวินซีกุ้ยเฟย** (; ไม่ปรากฏ - 19 ธันวาคม ค.ศ. 1694) เป็นพระวรราชเทวีในจักรพรรดิคังซี ประสูติในสกุลหนิ่วฮู่ลู่ ทรงดำรงพระอิสริยยศ กุ้ยเฟย แต่เพียงพระองค์เดียวในจักรพรรดิคังซี

## พระประวัติ
### ภูมิหลังพระชนม์ชีพ
พระนางทรงประสูติในสกุลหนิ่วฮู่ลู่ มีพระชาติตระกูลสูงส่ง โดยมีพระอัยยิกาคือ องค์หญิงมู่คู่เสิน พระราชธิดาในพระเจ้าหนูเอ่อร์ฮาชื่อ

* พระบิดา: เอ้อปี้หลง (遏必隆; ? – 1673), เป็นหนึ่งในคณะสำเร็จราชการในจักรพรรดิคังซี ()
** พระอัยยิกา: มู่คู่เสิน (; ค.ศ. 1595 – ค.ศ. 1659) พระราชธิดาองค์ที่ 4 ใน พระเจ้าหนูเอ่อร์ฮาชื่อ
* พระมารดา: ท่านหญิงชู้ชเจวียหลัว (舒舒觉罗氏), เป็นภริยารอง
* ทรงมีเจ้าพี่เจ้าน้องมากมาย โดยเป็นชายทั้งหมด 7 คน เป็นหญิงทั้งหมด 4 คน 1 พระองค์ คือจักรพรรดินีเซี่ยวเจาเหริน

### รัชศกคังซี
ไม่มีบันทึกว่าพระนางได้ถูกคัดเลือกเป็นพระสนมในพระราชวังต้องห้ามเมื่อใด แต่ปรากฏในเอกสารประวัติศาสตร์อย่างเป็นทางการครั้งแรกในวันที่ 28 มกราคม ค.ศ. 1682 ระบุถึงว่า จักรพรรดิคังซีทรงสถาปนาพระนางเป็น **"กุ้ยเฟย"** 

เพียงไม่นานในปี ค.ศ 1683 พระนางให้ประสูติพระราชโอรสองค์ที่สิบเอ็ดของจักรพรรดิคังซี คือ อิ้นเอ๋อ ถัดจากนั้นไม่นาน วันที่ 24 ตุลาคม ค.ศ. 1685 พระนางให้การประสูติพระราชธิดา แต่ยังไม่ทันตั้งพระนาม ในเดือน มิถุนายนหรือกรกฎาคม ค.ศ. 1686 พระราชธิดาจึงเสด็จสิ้นพระชนม์ลง

วันที่ 17 ธันวาคม ค.ศ. 1694 พระนางทรงพระประชวรอย่างหนัก จึงได้เสด็จสิ้นพระชนม์ลง มีพิธีพระศพ ณ สุสานจิ่งหลิง ในสุสานหลวงตะวันออกแห่งราชวงศ์ชิง ได้รับถวายพระสมัญญานามว่า "**เวินซีกุ้ยเฟย"**

## พระเกียรติยศ
* รัชสมัยจักรพรรดิซุ่นจื้อ (ครองราชย์ ค.ศ. 1643 – ค.ศ. 1661) หรือจักรพรรดิคังซี (ครองราชย์ ค.ศ. 1661 – ค.ศ. 1722):
** นางหนิ่วฮู่ลู่ (鈕祜祿氏)
* รัชสมัยจักรพรรดิคังซี (ครองราชย์ ค.ศ. 1661 – ค.ศ. 1722):
** กุ้ยเฟย (; ตั้งแต่ 28 มกราคม ค.ศ 1682)
** *เวินซีกุ้ยเฟย* (; ตั้งแต่ 29 ธันวาคม ค.ศ 1694)

## อ้างอิง

หมวดหมู่:บทความที่มีข้อความภาษาจีน
หมวดหมู่:บาทบริจาริกาในราชสำนักชิง
ฟีฟ่าอาเซียนคัพ

**ฟีฟ่าอาเซียนคัพ** () เป็นการแข่งขันฟุตบอลระดับนานาชาติระหว่างทีมชาติของประเทศในภูมิภาคเอเชียตะวันออกเฉียงใต้ ที่จะจัดขึ้นในอนาคตโดยสหพันธ์ฟุตบอลนานาชาติ (ฟีฟ่า) โดยตรง

## ประวัติ
จันนี อินฟันตีโน ประธานสหพันธ์ฟุตบอลนานาชาติ (ฟีฟ่า) ประกาศเปิดตัวการแข่งขันฟีฟ่าอาเซียนคัพในวันที่ 26 ตุลาคม ค.ศ. 2025 หลังจากการลงนามในบันทึกข้อตกลงในการประชุมสุดยอดอาเซียน 2025 ที่กัวลาลัมเปอร์ ประเทศมาเลเซีย โดยมี อันวาร์ อิบราฮิม นายกรัฐมนตรีมาเลเซีย ร่วมเป็นสักขีพยาน โดยฟีฟ่าริเริ่มการจัดการแข่งขันนี้แต่เพียงฝ่ายเดียว โดยที่สหพันธ์ฟุตบอลอาเซียน (เอเอฟเอฟ) ไม่ทราบถึงแผนการจัดการแข่งขันฟุตบอลชายในเอเชียตะวันออกเฉียงใต้รายการที่สองของฟีฟ่า

เอเอฟเอฟจัดการแข่งขันฟุตบอลชิงแชมป์แห่งชาติอาเซียน มาตั้งแต่ปี ค.ศ. 1996 และถือเป็นทัวร์นาเมนต์ระดับพรีเมียร์ของทีมฟุตบอลชายทีมชาติในภูมิภาคเอเชียตะวันออกเฉียงใต้ อย่างไรก็ตาม โดยปกติแล้วรายการนี้จะจัดขึ้นนอกช่วงเวลาการแข่งขันระดับนานาชาติอย่างเป็นทางการของฟีฟ่า ดังนั้นสโมสรจึงไม่จำเป็นต้องปล่อยตัวนักฟุตบอลในสังกัดของตนเพื่อเข้าร่วมการแข่งขันดังกล่าว แผนการจัดฟีฟ่าอาเซียนคัพนั้นเป็นไปตามแบบอย่างฟีฟ่าอาหรับคัพ (FIFA Arab Cup) ซึ่งเป็นทัวร์นาเมนต์ของฟีฟ่าที่จัดขึ้นสำหรับทีมชาติในภูมิภาคตะวันออกกลางและแอฟริกาเหนือ

วันที่ 20 มีนาคม ค.ศ. 2026 หลังจากการประชุมผ่านระบบออนไลน์ ฟีฟ่าประกาศว่าได้อนุมัติให้จัดการแข่งขันฟุตบอลอาเซียนคัพแล้ว โดยการแข่งขันครั้งแรกจะจัดขึ้นในช่วงเดือนกันยายนถึงตุลาคม หลังเสร็จสิ้นการแข่งขันฟุตบอลชิงแชมป์แห่งชาติอาเซียน 2026 ในเดือนกรกฎาคมถึงสิงหาคม

## อ้างอิง

หมวดหมู่:การแข่งขันฟุตบอลชายทีมชาติของฟีฟ่า
หมวดหมู่:การแข่งขันของสหพันธ์ฟุตบอลอาเซียน
หมวดหมู่:การแข่งขันฟุตบอลชายระหว่างประเทศในทวีปเอเชีย
หมวดหมู่:ก่อตั้งในเอเชียตะวันออกเฉียงใต้ในปี พ.ศ. 2569
ตำบลดงเจริญ

**ดงเจริญ** เป็นตำบลในอำเภอคำเขื่อนแก้ว จังหวัดยโสธร เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลดงเจริญตั้งแต่ปี พ.ศ. 2539    

## ที่ตั้งและอาณาเขต
ตำบลดงเจริญ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลทุ่งมน
* **ทิศตะวันออกและทิศใต้** ติดต่อกับตำบลลุมพุก
* **ทิศตะวันตก** ติดต่อกับตำบลโพนทัน
## ประวัติ
พื้นที่เดิมมีฐานะเป็นหมู่บ้าน อยู่ในเขตการปกครองของตำบลโพนทันตั้งแต่ปี พ.ศ. 2440 ปี พ.ศ. 2484 ทางจังหวัดอุบลราชธานีได้ประกาศยุบพื้นที่ตำบลโพนทัน โดยพื้นที่บ้านดงได้นำไปตั้งเป็นหมู่ 4 ขึ้นกับตำบลลุมพุก ก่อนที่ปี พ.ศ. 2490 ได้แยกพื้นที่หมู่ 5,13 บ้านโพนทัน, หมู่ 9 บ้านคำแหลม, หมู่ 11 บ้านน้ำเกลี้ยง ของตำบลย่อ และหมู่ 1 บ้านแหล่งหนู, หมู่ 4 บ้านดง, หมู่ 6 บ้านสำโรง ของตำบลลุมพุก รวม 7 หมู่บ้านมารวมตั้งเป็น ตำบลโพนทัน บ้านดงจึงมีฐานะเป็นพื้นที่หมู่ 5 ของตำบลโพนทัน

ปี พ.ศ. 2536 นายวิชัย ธรรมชอบ ผู้ว่าราชการจังหวัดยโสธร พร้อมด้วยนายอารีย์ วงศ์อารยะ รองปลัดกระทรวง ปฏิบัติราชการแทนปลัดกระทรวงมหาดไทยในขณะนั้นได้ประกาศแยกพื้นที่หมู่ 4 บ้านคำแหลม, หมู่ 5,9,11 บ้านดง, หมู่ 6,12 บ้านแหล่งหนู และหมู่ 10 บ้านพรพูลสุข รวม 7 หมู่บ้านของตำบลโพนทัน ออกมาตั้งเป็น ตำบลดงเจริญ

## การปกครองส่วนภูมิภาค

### การปกครองส่วนภูมิภาค
ตำบลดงเจริญแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านดง
* **หมู่ที่ 2** บ้านดง
* **หมู่ที่ 3** บ้านดง
* **หมู่ที่ 4** บ้านคำแหลม
* **หมู่ที่ 5** บ้านพรพูลสุข
* **หมู่ที่ 6** บ้านแหล่งหนู
* **หมู่ที่ 7** บ้านแหล่งหนู

## อ้างอิง

ดงเจริญ
ดงเจริญ
โลคัลฟิฟตีเอต

***โลคัลฟิฟตีเอต*** () เป็นเว็บซีรีส์แนวสยองขวัญที่สร้างโดยนักวาดการ์ตูนชาวอเมริกัน คริส สเตราบ์ ซีรีส์นี้เป็นผลงานแยกมาจากเรื่องเล่าอินเทอร์เน็ตแนวครีปปี้พาสต้าเรื่อง *[[แคนเดิลโคฟ]]* ของสเตราบ์เอง ปัจจุบันเผยแพร่อยู่บนช่องยูทูบชื่อ LOCAL58TV โดยในแต่ละตอนจะนำเสนอในรูปแบบฟุตเทจของสถานีโทรทัศน์สาธารณะสมมติที่ตั้งอยู่ในเทศมณฑลเมสัน รัฐเวสต์เวอร์จิเนีย ชื่อว่า โลคัลฟิฟตีเอต (Local 58) ซึ่งใช้สัญญาณเรียกขานว่า WCLV-TV ก่อตั้งขึ้นในช่วงปลายคริสต์ทศวรรษ 1930 และตลอดระยะเวลาหลายทศวรรษ สถานีนี้ถูกแทรกสัญญาณอย่างต่อเนื่องด้วยรายการออกอากาศที่ชวนหลอนและเหนือจริง

ซีรีส์นี้ใช้เทคนิคการเสื่อมสภาพของภาพและเสียงเพื่อเพิ่มความสมจริงและความชวนไม่สบายใจให้กับแต่ละตอน นอกจากนี้ซีรีส์ยังนิยามตัวเองว่าเป็น "แอนะล็อกฮอร์เรอร์" ซึ่งต่อมากลายเป็นคำเรียกแนวสยองขวัญย่อยแบบเฉพาะกลุ่มของเว็บซีรีส์ประเภทฟาวด์ฟุตเทจที่มีธีมเทปวีเอชเอสที่ได้รับแรงบันดาลใจจาก*โลคัลฟิฟตีเอต 58* หรือใช้รูปแบบและเทคนิคในลักษณะเดียวกัน คำอธิบายเต็มที่ซีรีส์ใช้เรียกตัวเองคือ “Analog horror at 476 MHz.” และในเวลาต่อมา ซีรีส์นี้ก็ได้รับความนิยมในกลุ่มผู้ติดตามเกินวิสัย (cult following)

มีการสร้างเว็บไซต์ชื่อ **local58.tv** ขึ้นในเดือนกันยายน ค.ศ. 2021 เพื่อเป็นส่วนขยายของเนื้อเรื่องหลัก เว็บไซต์นี้มีคุณลักษณะ "LookBack Web Archive" ที่คล้ายกับบริการเก็บถาวรเว็บอย่างเวย์แบ็กแมชชีน และยังมีไข่อีสเตอร์จำนวนมาก รวมถึงจุดเนื้อเรื่องต่าง ๆ ที่เชื่อมโยงกับเกมความเป็นจริงทางเลือก (alternate reality game) ซึ่งช่วยขยายรายละเอียดเกี่ยวกับเส้นเรื่องของ*โลคัลฟิฟตีเอต*เพิ่มเติม

## อ้างอิง

หมวดหมู่:เว็บซีรีส์
อลัน เบกเกอร์

**อลัน เบกเกอร์** () เป็นแอนิเมเตอร์ออนไลน์ ยูทูบเบอร์ และศิลปินชาวอเมริกัน ที่เป็นที่รู้จักกันดีจากการสร้างเว็บซีรีส์*[[แอนิเมเตอร์ปะทะแอนิเมชัน]]* และซีรีส์ภาคแยก *แอนิเมชันปะทะ* โดยเฉพาะอย่างยิ่งเว็บซีรีส์ *แอนิเมชันปะทะไมน์คราฟต์ชอร์ตส*

## ชีวิตช่วงต้นและการศึกษา
เบกเกอร์เกิดที่ดับลิน รัฐโอไฮโอ เขาจบการศึกษาจากโรงเรียนมัธยมไซโอโตใน ค.ศ. 2007 และเข้าเรียนที่วิทยาลัยศิลปะและการออกแบบโคลัมบัส จบการศึกษาใน ค.ศ. 2013

เมื่อเขาเติบโตขึ้น เบกเกอร์ได้ทดลองสร้างศิลปะพิกเซลบนคอมพิวเตอร์ของครอบครัวใน ค.ศ. 2001 ภาพยนตร์แอนิเมชันสั้นที่เบ็คเกอร์ชื่นชอบสองเรื่องคือ ภาพยนตร์แอนิเมชันสั้นเรื่อง *[[Duck Amuck]]* ของ *[[Looney Tunes]]* ใน ค.ศ. 1953 และภาพยนตร์ดัดแปลงเรื่อง *[[Harold and the Purple Crayon]]* ใน ค.ศ. 1959 ซึ่งทั้งสองเรื่องมีตัวละครแอนิเมชันที่ใช้สภาพแวดล้อมรอบตัวในการวาดภาพ ซึ่งกลายเป็นแรงบันดาลใจสำคัญสำหรับผลงานในภายหลังของเขา เบกเกอร์ได้รับแล็ปท็อปเครื่องแรกใน ค.ศ. 2005 ซึ่งเป็น Acer TravelMate ที่เขาใช้ในการเริ่มต้นสร้างแอนิเมชันโดยใช้แมกโครมีเดีย แฟลช (ปัจจุบันรู้จักกันในชื่อ อะโดบี แอนิเมต) แอนิเมชันอย่างเป็นทางการเรื่องแรกของเขาชื่อ *Pink Army* ถูกโพสต์บนนิวกราวส์ใน ค.ศ. 2006 เบกเกอร์สร้างช่องยูทูบของเขาในวันที่ 24 กรกฎาคมของปีเดียวกันนั้น

## อ้างอิง

หมวดหมู่:ชาวอเมริกันเชื้อสายเยอรมัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2532
นิวกราวส์

**นิวกราวส์** () เป็นเว็บไซต์เพื่อความบันเทิงสัญชาติอเมริกัน ก่อตั้งโดยทอม ฟัลป์ใน ค.ศ. 1995 และเป็นเจ้าของโดย **บริษัท นิวกราวส์ดอตคอม จำกัด** เว็บไซต์นี้เป็นแหล่งรวบรวมเนื้อหาที่สร้างโดยผู้ใช้ เช่น เกม, ภาพยนตร์, เสียง และงานศิลปะต่าง ๆ โดยฟัลป์ผลิตเนื้อหาภายในองค์กร ณ สำนักงานใหญ่และสำนักงานในเกลนไซด์ รัฐเพนซิลเวเนีย ซึ่งเป็นย่านชานเมืองของ ฟิลาเดลเฟีย

ในช่วงคริสต์ทศวรรษ 2000 นิวกราวส์มีบทบาทสำคัญอย่างยิ่งต่อวัฒนธรรมอินเทอร์เน็ต โดยเฉพาะในด้านแอนิเมชันทางอินเทอร์เน็ตและวิดีโอเกมอิสระ เว็บไซต์นี้ได้รับการขนานนามว่าเป็น "ช่วงเวลาที่โดดเด่นในประวัติศาสตร์การเล่นเกม" เป็นสถานที่ "ที่แอนิเมเตอร์และนักพัฒนาจำนวนมากได้ฝึกฝนฝีมือและสร้างฐานแฟนคลับนานก่อนที่สื่อสังคมจะถือกำเนิดขึ้น" และเป็น "สวรรค์แห่งการบ่มเพาะเหล่าผู้ยิ่งใหญ่ในวงการแอนิเมชันทางอินเทอร์เน็ต"

## หมายเหตุ

## อ้างอิง

## แหล่งที่มา
* 
* 
* 

## แหล่งข้อมูลอื่น

* 

หมวดหมู่:วัฒนธรรมวิดีโอเกม
หมวดหมู่:กระดานข่าว
ตำบลลุมพุก

**ลุมพุก** เป็นตำบลในอำเภอคำเขื่อนแก้ว จังหวัดยโสธร อยู่ในความดูแลของเขตเทศบาลตำบลคำเขื่อนแก้วกับองค์การบริหารส่วนตำบลลุมพุก เป็นที่ตั้งศูนย์ราชการของอำเภอ ทั้งที่ว่าการอำเภอคำเขื่อนแก้ว โรงพยาบาลคำเขื่อนแก้ว สำนักงานสาธารณสุข สำนักงานสรรพกร สถานีตำรวจภูธร และที่ทำการไปรษณีย์    

## ที่ตั้งและอาณาเขต
ตำบลลุมพุก มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดงเจริญ ตำบลทุ่งมน และตำบลเหล่าไฮ
* **ทิศตะวันออก** ติดต่อกับตำบลกู่จาน และตำบลนาคำ
* **ทิศใต้** ติดต่อกับตำบลแคนน้อย และตำบลบากเรือ (อำเภอมหาชนะชัย)
* **ทิศตะวันตก** ติดต่อกับตำบลกุดกุง ตำบลสงเปือย และตำบลโพนทัน
## ประวัติ
ลุมพุก เป็นชุมชนเก่าแก่ที่ตั้งบ้านเรือนอยู่บริเวณหนองลุมพุก พ.ศ. 2440 ได้รวมหมู่บ้านที่อยู่ใกล้เคียงจัดตั้งเป็นตำบล ขึ้นแขวงเมืองยโสธร บริเวณอุบลราชธานี ต่อมาปี พ.ศ. 2445 ได้ลดฐานะเมืองยโสธรลงเป็นอำเภอ โดยให้บริเวณบ้านลุมพุกตั้งขึ้นเป็นอำเภออุทัยยโสธร ขึ้นกับจังหวัดอุบลราชธานี โดยมีหลวงยศเยศสุรามฤทธิ์ (ตา ไนยกุล) เป็นนายอำเภอคนแรก ก่อนที่จะเปลี่ยนชื่ออำเภอเป็น "คำเขื่อนแก้ว" ซึ่งเป็นชื่อของเมืองคำเขื่อนแก้วเดิมที่อยู่ในเขตการปกครองของเมืองเขมราฐมาตั้งเป็นนามอำเภอ และปี พ.ศ. 2459 ในสมัยพระบาทสมเด็จพระมงกุฎเกล้าเจ้าอยู่หัว ได้เปลี่ยนคำว่า "เมือง" ให้เป็น "จังหวัด" แบ่งจังหวัดเป็นอำเภอและแบ่งอำเภอออกเป็นตำบลให้เหมาะสม ได้เปลี่ยนชื่ออำเภอตามที่ตั้งอยู่ ณ บ้านลุมพุก ตำบลลุมพุก เป็น "อำเภอลุมพุก" 

ทางจังหวัดอุบลราชธานีได้ยุบตำบลโพนทันรวมเข้ากับตำบลย่อและตำบลลุมพุก ก่อนที่ปี พ.ศ. 2490 ได้แยกพื้นที่หมู่ 5,13 บ้านโพนทัน, หมู่ 9 บ้านคำแหลม, หมู่ 11 บ้านน้ำเกลี้ยง ของตำบลย่อ และหมู่ 1 บ้านแหล่งหนู, หมู่ 4 บ้านดง, หมู่ 6 บ้านสำโรง ของตำบลลุมพุก รวม 7 หมู่บ้านไปตั้งเป็น ตำบลโพนทัน รวมทั้งเปลี่ยนชื่ออำเภอให้มีความเหมาะสม โดยเปลี่ยนชื่ออำเภอลุมพุก กลับมาเป็นชื่อ "คำเขื่อนแก้ว" อีกครั้ง เพื่อคงรักษาประวัติศาสตร์แห่งท้องถิ่น

ปี พ.ศ. 2499 ได้มีการจัดตั้งสุขาภิบาลคำเขื่อนแก้วขึ้น โดยมีพื้นที่บางส่วนของหมู่ 1,2 บ้านลุมพุกอยู่ในพื้นที่สุขาภิบาล เนื่องจากพื้นที่มีตลาด วัด โรงเรียน ชุมนุมชนที่หนาแน่นตลอดท้องที่ตามแนวทางหลวงแผ่นดินหมายเลข 23 รวมทั้งเป็นที่ตั้งของศูนย์ราชการทุกแห่ง และเป็นแหล่งเศรษฐกิจ การคมนาคม เป็นท้องที่ศูนย์กลางของทุกตำบล

## การปกครองส่วนภูมิภาค

### การปกครองส่วนภูมิภาค
ตำบลลุมพุกแบ่งพื้นที่การปกครองออกเป็น 15 หมู่บ้าน ได้แก่

* **หมู่ที่ 1** บ้านลุมพุก (บางส่วนอยู่ใน ทต.คำเขื่อนแก้ว)
* **หมู่ที่ 2** บ้านลุมพุก (บางส่วนอยู่ใน ทต.คำเขื่อนแก้ว)
* **หมู่ที่ 3** บ้านโพนแพง
* **หมู่ที่ 4** บ้านขี้เหล็ก
* **หมู่ที่ 5** บ้านโคกกลาง
* **หมู่ที่ 6** บ้านโนนยาง
* **หมู่ที่ 7** บ้านหนองหาบแห
* **หมู่ที่ 8** บ้านดอนเขือง
* **หมู่ที่ 9** บ้านเหล่าฝ้าย
* **หมู่ที่ 10** บ้านแหล่งแป้น
* **หมู่ที่ 11** บ้านสมสะอาด
* **หมู่ที่ 12** บ้านหนองแสง
* **หมู่ที่ 13** บ้านร่องคำ
* **หมู่ที่ 14** บ้านโคกกลาง
* **หมู่ที่ 15** บ้านเหล่าฝ้าย

## อ้างอิง

ลุมพุก
โกรว์ อัป โชว์: ฮิมาวาริ โนะ ซากาซุ-ดัน

เป็นซีรีส์ออริจินัลอนิเมะทางโทรทัศน์เรื่องใหม่ที่กำลังจะออกอากาศ ผลิตโดยอะนิเพล็กซ์ และสร้างเป็นแอนิเมชันโดยสตูดิโอเอ-1 พิกเจอร์สและไซด์ คิก สตูดิโอ ซีรีส์นี้กำกับโดยคันตะ ไคเม เขียนบทโดยทาเคชิ คิคุจิ ออกแบบตัวละครออริจินัลโดยคุเรฮิโตะ มิซากิ ออกแบบตัวละครอนิเมชันโดยคาซึโตชิ มาคิโนะ และประพันธ์ดนตรีประกอบโดยยูโกะ คันโนะ มีกำหนดออกอากาศในเดือนกรกฎาคม พ.ศ. 2569

## เรื่องย่อ
ในช่วงทศวรรษ 1950 ญี่ปุ่นประสบกับยุคเฟื่องฟูของคณะละครสัตว์อันเนื่องมาจากเศรษฐกิจที่เติบโตอย่างรวดเร็ว โดยคณะละครสัตว์ทั่วประเทศต่างมุ่งหวังที่จะได้เข้าร่วมเทศกาลละครสัตว์ชื่อดังอย่างเทศกาลเซอคัสคอลเลกชัน คณะละครสัตว์ฮิมาวาริก็เป็นหนึ่งในนั้น แต่กำลังประสบปัญหาทางการเงิน สถานการณ์เปลี่ยนไปเมื่อมิซึกะ สึรุมากิเข้าร่วมคณะละครสัตว์ฮิมาวาริ การมาถึงของเธอได้นำความหวังมาสู่คณะละครสัตว์และกระตุ้นให้พวกเขามีแรงผลักดันที่จะได้เข้าร่วมเทศกาลเซอคัสคอลเลกชัน

## ตัวละคร
; 
: 
: เด็กอัจฉริยะแห่งคณะละครสัตว์ที่เข้าร่วมกับคณะละครสัตว์แห่งนี้ แม้ว่าเธอจะเป็นคนร่าเริงและหลงใหลในละครสัตว์ แต่บุคลิกที่หยาบคายของเธอกลับทำให้ผู้อื่นไม่พอใจ
; 
: 
: นักแสดงดาวเด่นของคณะละครสัตว์ฮิมาวาริ ผู้เชี่ยวชาญด้านกายกรรมโหนเชือก เธอเป็นคู่หูของมิซึกะ
; 
: 
: นักมายากลที่มีความเป็นมิตร แต่มีพฤติกรรมที่ไม่ค่อยดี เธอเป็นเพื่อนกับริน
; 
: 
: นักกายกรรมสาวห้าวผู้มีจิตสำนึกด้านความยุติธรรมอย่างแรงกล้า
; 
: 
: น้องสาวฝาแฝดของอากาเนะและคู่หูของเธอในการแสดงกายกรรม
; 
: 
: น้องสาวฝาแฝดของอาโออิและคู่หูของเธอในการแสดงกายกรรม
; 
: 
: เธอเป็นนักแสดงที่มีหน้าที่คอยรับนักแสดงกายกรรมบนเชือก เธอเป็นเพื่อนสนิทกับสเวตลานามานานแล้ว
; 
: 
: เธอเป็นนักแสดงกายกรรมปีนผ้ากลางอากาศที่เชี่ยวชาญเป็นพิเศษ สมาชิกคนอื่นๆ ในคณะละครสัตว์ปฏิบัติต่อเธอเหมือนพี่สาว
; 
: 
: เธอเป็นนักบัญชีของคณะละครสัตว์ ซึ่งทำหน้าที่ด้านการจัดการอื่นๆ ด้วย เธอรู้สึกไม่สบายใจกับปัญหาทางการเงินที่เกิดขึ้นอย่างต่อเนื่องของคณะละครสัตว์
; 
: 
: ตัวตลกและหัวหน้าคณะละครสัตว์ฮิมาวาริ ผู้ซึ่งมักถูกเข้าใจผิดว่าเป็นเด็ก ทั้งที่จริงแล้วเป็นผู้ใหญ่

## อ้างอิง

## แหล่งข้อมูลอื่น
*  
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อะนิเพล็กซ์
หมวดหมู่:เอ-1 พิกเจอร์ส
แกรนด์ดัชเชสโอลกา อะเลคซันดรอฟนาแห่งรัสเซีย

**แกรนด์ดัชเชสโอลกา อะเลคซันดรอฟนาแห่งรัสเซีย** (;  – 24 พฤศจิกายน ค.ศ. 1960) เป็นพระราชธิดาพระองค์เล็กในจักรพรรดิอะเลคซันดร์ที่ 3 แห่งรัสเซีย กับจักรพรรดินีมารีเยีย เฟโอโดรอฟนาแห่งรัสเซีย, เป็นพระราชขนิษฐาในจักรพรรดินีโคไลที่ 2 แห่งรัสเซีย นับว่าทรงเป็นแกรนด์ดัชเชสพระองค์สุดท้ายที่ทรงเป็นพระราชธิดาของจักรพรรดิรัสเซีย

แกรนด์ดัชเชสโอลกา อะเลคซันดรอฟนาแห่งรัสเซีย ทรงเป็นพระราชธิดาพระองค์เล็กของจักรพรรดิอะเลคซันดร์ที่ 3 แห่งรัสเซีย เมื่อครั้งยังทรงพระเยาว์ ทรงสนิทสนมกับพระราชบิดาเป็นอย่างยิ่ง แต่มิได้สนิทกับพระราชมารดาอย่างจักรพรรดินีมารีเยีย เฟโอโดรอฟนาแห่งรัสเซีย แต่เมื่อพระชันษาเพียง 12 ปี พระราชบิดาก็เสด็จสวรรคต ส่งผลทำให้พระเชษฐาของพระองค์คือ จักรพรรดินีโคไลที่ 2 แห่งรัสเซียเสด็จขึ้นครองราชย์ จนเมื่อพระชันษาได้ 19 ปี จึงได้ทรงอภิเษกสมรสกับดยุกปีเตอร์ อเล็กซานโดรวิชแห่งโอลเดินบวร์ค แต่แม้ว่าจะอภิเษกสมรสยาวนานถึง 15 ปี ก็ส่งไม่มีพระโอรสพระธิดาด้วยกันเลย จนกระทั่งเดือนตุลาคมปี ค.ศ 1916 ทรงโปรดนีโคไล คูลิคอฟสกีทหารม้าประจำราชวงศ์ ในที่สุดจึงได้อภิเษกสมรสครั้งใหม่ มีพระโอรสด้วยกัน 2 พระองค์ แต่เพียงไม่นานก็เกิดสงครามโลกครั้งที่ 1 มาพร้อมกันกับการปฏิวัติรัสเซีย โดยการประหารชีวิตราชวงศ์โรมานอฟ ส่งผลทำให้ราชวงศ์โรมานอฟล่มสลายในที่สุด ระหว่างนั้นจึงเสด็จลี้ภัยไปประทับที่ไครเมีย

หลังจากที่ทรงลี้ภัยแล้ว ในช่วงเดือนกุมภาพันธ์ ค.ศ 1920 พระองค์ทรงไปประทับกับพระราชมารดาที่ ประเทศเดนมาร์ก ระหว่างนั้นเองก็ทรงพบเข้ากับแอนนา แอนเดอร์สัน ซึ่งอ้างว่าตนเองคือ แกรนด์ดัชเชสอะนัสตาซียา นีคะลายีฟนา แห่งรัสเซีย พระภาติยะ ในปี ค.ศ. 1925 หลังจากนั้น 3 ปี พระราชมารดาอย่างจักรพรรดิมีมารีเยีย เฟโอโดรอฟนา จึงเสด็จสวรรคตลง พระองค์ยังคงประทับอยู่ที่ประเทศเดนมาร์ก โดยประทับอยู่ในฟาร์มโคนมเล็ก ๆ มักจะทรงวาดภาพ มีผลงานมากกว่า 2,000 ชิ้น

ปี ค.ศ. 1948 พระองค์ทรงเดินทางออกจากประเทศเดนมาร์ก เนื่องจากอิทธิพลของโจเซฟ สตาลิน จึงเสด็จไปประทับ ณ เมืองเล็ก ๆ ในรัฐออนแทรีโอ ประเทศแคนาดา แต่ตลอดเวลาที่ประทับ ก็ทรงพระประชวรอยู่เนือง ๆ จวบจนปี ค.ศ. 1958 จึงเสด็จไปประทับ ณ โทรอนโต ก่อนจะเสด็จสิ้นพระชนม์ลงเมื่อวันที่ 24 พฤศจิกายน ค.ศ. 1960 ซึ่งเป็นช่วงเวลา 7 เดือนหลังการสิ้นพระชนม์ของ แกรนด์ดัชเชสแซนียา อะเลคซันดรอฟนาแห่งรัสเซีย พระเชษฐภคินี ด้วยพระชันษา 78 ปี นับว่าทรงเป็นแกรนด์ดัชเชสพระองค์สุดท้ายในจักรวรรดิรัสเซีย

## อ้างอิง

หมวดหมู่:แกรนด์ดัชเชสแห่งรัสเซีย
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
ซีนัต อมาน

**ซีนัต อมาน** (; ; เกิดวันที่ 19 พฤศจิกายน ค.ศ. 1951) เป็นนักแสดงและนางแบบชาวอินเดียที่ทำงานในวงการภาพยนตร์ภาษาฮินดีเป็นหลัก และถูกยกย่องว่าเป็นเธอเป็นหนึ่งในนักแสดงหญิงที่ยิ่งใหญ่ที่สุดของวงการภาพยนตร์ภาษาฮินดี เธอสร้างชื่อเสียงให้กับตัวเองในฐานะนักแสดงหญิงที่ได้รับค่าตัวสูงที่สุดคนหนึ่งในยุคของเธอ และได้รับการยกย่องในสื่อว่าเป็นสัญลักษณ์แห่งความเซ็กซี่

## อ้างอิง

## อ่านเพิ่มเติม
* 
* 

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2494
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอินเดีย
หมวดหมู่:บุคคลจากมุมไบ
หมวดหมู่:ผู้ชนะการประกวดมิสเวิลด์
หมวดหมู่:ผู้ชนะการประกวดนางงาม
หลิว ฉาง

**หลิว ฉาง** () เป็นเชื้อพระวงศ์ของราชวงศ์ฮั่นตะวันออก (東漢 *ตงฮั่น*) เป็นพระบิดาของพระเจ้าเลนเต้ (漢靈帝 *ฮั่นหลิงตี้*) จักรพรรดิลำดับที่ 12 แห่งราชวงศ์ฮั่นตะวันออก จึงได้สมัญญานามว่า **จักรพรรดิเสี่ยวเหริน** (孝仁皇 *เสี่ยวเหรินหฺวาง*) 

## ประวัติ
หลิว ฉางเป็นพระปนัดดา (เหลน) ในพระเจ้าเจียงเต้ (漢章帝 *ฮั่นจางตี้*)  จักรพรรดิลำดับที่ 3 ของราชวงศ์ฮั่นตะวันออก เป็นพระนัดดาของหลิว ไค (劉開) ผู้ทรงมีฐานันศักดิ์เป็นอ๋องเซี่ยวแห่งโฮกั้น (河間孝王 *เหอเจียนเซี่ยวหวาง*) และเป็นพระโอรสของหลิว ชู (劉淑) ผู้มีฐานันดรศักดิ์เป็นเตงเฮาแห่งเจี่ยตู๋ (解瀆亭侯 *เจี่ยตู๋ถิงโหว*) หลังหลิว ชูผู้เป็นพระบิดาถึงแก่อสัญกรรม หลิว ฉางได้สืบทอดฐานันดรศักดิ์เตงเฮาแห่งเจี่ยตู๋ หลิว ฉางมีพระชายาที่มีชื่อสกุลตัง (董) มีพระโอรสชื่อเล่าเหี้ยน (劉宏 *หลิว หง*) ประสูติเมื่อประมาณ ค.ศ. 156 หลังหลิว ฉางถึงแก่อสัญกรรม  เล่าเหี้ยนได้สืบทอดบรรดาศักดิ์เตงเฮาแห่งเจี่ยตู๋

เมื่อ ค.ศ. 168 หลังพระเจ้าหวนเต้ (漢桓帝 *ฮั่นหฺวานตี้*) สวรรคตโดยไม่มีพระโอรสเป็นรัชทายาท เตาบู (竇武 *โต้ว อู่*) ผู้เป็นมหาขุนพล (大將軍 *ต้าเจียงจฺวิน*) สถาปนาเล่าเหี้ยนให้ขึ้นครองราชย์เป็นพระเจ้าเลนเต้ (漢靈帝 *ฮั่นหลิงตี้*) พระเจ้าเลนเต้ถวายการสถาปนาย้อนหลังให้หลิว ฉางผู้เป็นพระบิดามีสมัญญานามว่า "จักรพรรดิเสี่ยวเหริน" (孝仁皇 *เสี่ยวเหรินหฺวาง*) ทรงสถาปนาพระมารดาคือตังไทฮอ (董太后 *ต่งไท่โฮ่ว*) เป็น "จักรพรรดินีเซี่ยวเหริน" (孝仁皇后 *เซี่ยวเหรินหฺวางโฮ่ว*)  พระนัดดาผู้สืบเชื่้อสายของหลิว ฉางคือหลิว คาง (劉康) ผู้ทรงมีฐานันศักดิ์เป็นอ๋องแห่งเจลำ (濟南王 *จี่หนานหวาง*)

## พงศาวลี



## หมายเหตุ

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*. เล่มที่ 8 บทพระราชประวัติพระเจ้าเลนเต้, เล่มที่ 10 (บรรพหลัง) บทพระประวัติตังไทฮอ, เล่มที่ 55 บทพระประวัติหลิว ไค.

หมวดหมู่:บุคคลที่เสียชีวิตในคริสต์ศตวรรษที่ 2
หมวดหมู่:บุคคลในยุคราชวงศ์ฮั่นตะวันออก
มธุพาลา

**มุมตาซ จะหาน เบกัม เดหลวี** (; ; ; 14 กุมภาพันธ์ ค.ศ. 1933 – 23 กุมภาพันธ์ ค.ศ. 1969) รู้จักในชื่อวงการว่า **มธุพาลา** (; ) เป็นนักแสดงชาวอินเดียที่ทำงานในภาพยนตร์ภาษาฮินดี เธอได้รับการยกย่องว่าเป็นหนึ่งในนักแสดงหญิงที่ยิ่งใหญ่และยอดเยี่ยมที่สุดในประวัติศาสตร์ภาพยนตร์อินเดีย มธุพาลาเป็นหนึ่งในดาราที่ได้รับค่าตัวสูงที่สุดของประเทศในช่วงทศวรรษ 1950 เธอปรากฏตัวในภาพยนตร์มากกว่า 70 เรื่อง ตั้งแต่ภาพยนตร์ตลกเจ็บตัวไปจนถึงภาพยนตร์อิงประวัติศาสตร์ ตลอดระยะเวลาสองทศวรรษในอาชีพการงาน แม้เธอจะเสียชีวิตไปนานแล้ว แต่เธอยังคงเป็นไอคอนของบอลลีวูด โดยเฉพาะอย่างยิ่งในด้านความงามและบุคลิกบนจอที่ไม่เหมือนใคร สื่อต่าง ๆ มักเรียกเธอว่า "วีนัสแห่งวงการภาพยนตร์อินเดีย" และ "มาริลิน มอนโรแห่งบอลลีวูด"

มธุพาลาเกิดและเติบโตในเดลี ก่อนจะย้ายไปบอมเบย์ (ปัจจุบันคือมุมไบ) กับครอบครัวเมื่ออายุ 8 ขวบ และเริ่มรับบทเล็ก ๆ ก่อนจะเริ่มมีบทบาทนำในช่วงปลายทศวรรษ 1940 และประสบความสำเร็จ แม้หลังจากประสบกับความล้มเหลวเล็กน้อย มธุพาลาก็ประสบความสำเร็จอย่างต่อเนื่อง

การแสดงของมธุพาลาในบทอนารกะลีในภาพยนตร์มหากาพย์อิงประวัติศาสตร์เรื่อง *มุกะเล-อะซาม* Mughal-e-Azam (1960) ซึ่งเป็นภาพยนตร์ที่ทำรายได้สูงสุดในอินเดียในขณะนั้น ทำให้เธอได้รับการยกย่องจากนักวิจารณ์อย่างกว้างขวางและได้รับการเสนอชื่อเข้าชิงรางวัลฟิล์มแฟร์สาขานักแสดงนำหญิงยอดเยี่ยมเพียงครั้งเดียวในชีวิตของเธอ การแสดงของเธอได้รับการยกย่องจากนักวิจารณ์ว่าเป็นหนึ่งในการแสดงที่ดีที่สุดในประวัติศาสตร์ภาพยนตร์อินเดีย เธอทำงานในวงการภาพยนตร์เป็นครั้งคราวในช่วงทศวรรษ 1960 โดยปรากฏตัวครั้งสุดท้ายในภาพยนตร์ดราม่าเรื่อง Sharabi (1964) นอกจากนี้ เธอยังผลิตภาพยนตร์สามเรื่องภายใต้บริษัทผลิตภาพยนตร์ *มธุพาลาจำกัด* (Madhubala Private Ltd.) ซึ่งเธอร่วมก่อตั้งในปี ค.ศ. 1953

แม้จะรักษาความเป็นส่วนตัวอย่างเข้มงวด แต่มธุพาลาได้รับความสนใจจากสื่ออย่างมากจากงานการกุศลและชีวิตส่วนตัวของเธอ ในช่วงต้นทศวรรษ 1950 เธอมีความสัมพันธ์อย่างเปิดเผยกับ ทีลิป กุมาร ซึ่งจบลงท่ามกลางคดีความ *นยา เดาร์* (ค.ศ. 1956–57) เธอแต่งงานกับนักแสดงและนักร้อง กิโศร กุมาร ในปี ค.ศ. 1960 ตลอดชีวิตวัยผู้ใหญ่ของเธอ มธุพาลาต้องทนทุกข์ทรมานจากอาการหายใจลำบากและไอเป็นเลือดซ้ำ ๆ ซึ่งเกิดจากความผิดปกติของผนังกั้นหัวใจห้องล่าง ในที่สุดก็ทำให้เธอเสียชีวิตเมื่ออายุ 36 ปี ในปี ค.ศ. 1969

## อ้างอิง

## บรรณานุกรม
* 
* 
* 
* 
* 
* 
* 
* 
* 

## อ่านเพิ่มเติม
* 
* 
* 
* 
* 
* 
* 

## แหล่งข้อมูลอื่น
* 

หมวดหมู่:นักแสดงหญิงชาวอินเดีย
หมวดหมู่:นักแสดงภาพยนตร์หญิงชาวอินเดีย
หมวดหมู่:มุสลิมชาวอินเดีย
หมวดหมู่:ชาวอินเดียเชื้อสายปาทาน
หมวดหมู่:บุคคลจากเดลี
เซอร์ไวเวอร์ 46

**เซอร์ไวเวอร์ 46** () เป็นฤดูกาลที่ 46 ของรายการเซอร์ไวเวอร์ ออกอากาศครั้งแรกวันที่ 28 กุมภาพันธ์ พ.ศ. 2567 ทางสถานีโทรทัศน์ CBS ประเทศสหรัฐอเมริกา

ซึ่งในการถ่ายทำทางผู้ผลิตรายการยังคงปฏิบัติตามมาตรการความปลอดภัยอย่างเคร่งครัดเช่นเดียวกับฤดูกาลที่ 41 ถึง 45 เนื่องจากผลกระทบของการระบาดทั่วของโควิด-19 และยังคงถ่ายทำที่ประเทศฟิจิเช่นเดิมกับจำนวนวันของการแข่งขัน 26 วัน

โดยในฤดูกาลนี้มีผู้เข้าแข่งขันหน้าใหม่ 18 คน แบ่งออกเป็น 3 เผ่า เมื่อรายชื่อผู้เข้าแข่งขันถูกประกาศวันที่ 5 กุมภาพันธ์ 2567 ผู้เข้าแข่งขันที่โดดเด่นจนถูกจับตามองในฤดูกาลนี้ ได้แก่ ทิฟฟานี่ นิโคล เออร์วิน

## รายละเอียดของฤดูกาล

* **เผ่า** :
: นามิ แปลว่า คลื่น ในภาษาฟิจิ สีประจำเผ่า สีส้ม
: ซิก้า แปลว่า วัน ในภาษาฟิจิ สีประจำเผ่า สีเขียว
: ยานู แปลว่า เกาะ ในภาษาฟิจิ สีประจำเผ่า สีม่วง
: นุ่ยนุ่ย หมายถึง ความหวัง ในภาษาฟิจิ  สีประจำเผ่า สีแดง

## ผู้เข้าแข่งขัน

## การแข่งขัน



 แรนเดน มอนตัลโว เกิดอาการร่างกายชาครึ่งซีก ทีมแพทย์วินิจฉัยว่าเส้นประสาทถูกกดทับ ควรได้รับการรักษาอย่างเร่งด่วน จึงเป็นสาเหตุให้ต้องออกจากการแข่งขัน
 ในสภาเผ่าครั้งนี้ไม่มีการโหวต แต่จะเป็นการแข่งขันจุดไฟ ผู้ที่จุดไฟแพ้จะต้องออกจากการแข่งขัน


## การโหวต

## อ้างอิง

## ดูเพิ่ม

เซอร์ไวเวอร์
สุริยานีไม่ยอมแต่งงาน

***สุริยานีไม่ยอมแต่งงาน*** เป็นละครโทรทัศน์ไทย ปี พ.ศ. 2499 นำแสดงโดยหม่อมราชวงศ์ถนัดศรี สวัสดิวัตน์, นวลละออ ทองเนื้อดี และโชติ สโมสร เริ่มออกอากาศครั้งแรกเมื่อวันที่ 5 มกราคม พ.ศ. 2499 ทางช่อง 4 บางขุนพรหม ละครโทรทัศน์เรื่องนี้ได้รับการยกย่องว่าเป็นละครโทรทัศน์เรื่องแรกของประเทศไทย ในยุคแรก ละครโทรทัศน์ไทยเป็นการแสดงสดในสตูดิโอ และใช้วิธีบอกบทโดยผู้กำกับบท เนื่องจากนักแสดงส่วนใหญ่ในขณะนั้นยังไม่สามารถท่องบทได้

## นักแสดง
* หม่อมราชวงศ์ถนัดศรี สวัสดิวัตน์
* นวลละออ ทองเนื้อดี รับบท สุริยานี
* โชติ สโมสร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2499
หมวดหมู่:ละครโทรทัศน์ไทยในคริสต์ทศวรรษ 1950
หมวดหมู่:ละครโทรทัศน์ช่อง 4 บางขุนพรหม
รัฐบาลเซบัสเตียง เลอกอร์นูว์ 2

**รัฐบาลเซบัสเตียง เลอกอร์นูว์ 2** (; 12 ตุลาคม ค.ศ. 2025 – ปัจจุบัน) เป็น**คณะรัฐบาลฝรั่งเศส คณะที่ 48** ซึ่งจัดตั้งภายหลังแอมานุแอล มาครง ประธานาธิบดี ได้แต่งตั้งเซบัสเตียง เลอกอร์นูว์เป็นนายกรัฐมนตรีอีกสมัยหนึ่ง ในวันที่ 10 ตุลาคม ค.ศ. 2025

## เบื้องหลัง

### รัฐบาลเลอกอร์นูว์ 1
เมื่อวันที่ 9 กันยายน ค.ศ. 2025 แอมานุแอล มาครง ประธานาธิบดี ได้แต่งตั้งเซบัสเตียง เลอกอร์นูว์ รัฐมนตรีว่าการกระทรวงกองทัพตั้งแต่ปี ค.ศ. 2022 เป็นนายกรัฐมนตรีคนใหม่ ต่อจากฟร็องซัว บายรู ซึ่งลาออกก่อนหน้านี้เนื่องจากการลงมติไม่ไว้วางใจจากสมาชิกสมัชชาแห่งชาติ 

จากนั้นก็คณะรัฐบาลได้ถูกแต่งตั้งในวันที่ 5 ตุลาคม ค.ศ. 2025 ซึ่งประกอบด้วยรัฐมนตรีจากคณะรัฐบาลชุดเดิม แต่บรูโน เรอไตร่โย่ หัวหน้าพรรคเลเรปูว์บลีแก็งและรัฐมนตรีว่าการกระทรวงมหาดไทย ได้ประกาศว่าองค์ประกอบรัฐบาล "ไม่ได้สะท้อนถึงการแตกแยก" ที่พรรคเลเรปูว์บลีแก็งต้องการ โดยเฉพาะเนื่องจากการแต่งตั้งอดีตรัฐมนตรีว่าการกระทรวงเศรษฐกิจและการคลัง บรูโน่ เลอ แมร์ รับตำแหน่งรัฐมนตรีในคณะรัฐมนตรีชุดใหม่ ทำให้นายกรัฐมนตรียืนหนังสือลาออกทั้งของตนเองและของคณะรัฐบาล ซึ่งประธานาธิบดียอมรับในต่อมา ทำให้คณะรัฐมนตรีชุดนี้ นับเป็นรัฐบาลที่อายุสั้นที่สุดในประวัติศาสตร์ภายใต้สาธารณรัฐฝรั่งเศส

### การหารือระหว่างนายกรัฐมนตรีและผู้นำทางการเมืองบางส่วน
ในวันเดียวกันกับการลาออกของเลอกอร์นูว์ มาครงได้มอบหมายให้นายกรัฐมนตรีปรึกษาหารือกับผู้นำทางการเมืองบางส่วน เพื่อจัดตั้งรัฐบาลโดยเร็วและหลีกเลี่ยงการยุบสภาอีกครั้ง 

พรรคฝ่ายซ้ายบางส่วน (พรรคสังคมนิยม พรรคนักนิเวศนิยม พรรคคอมมิวนิสต์ฝรั่งเศส) ได้เรียกร้องให้มาครงแต่งตั้งนายกรัฐมนตรีจากฝ่ายซ้ายเพื่อหลีกเลียงการยุบสภา ในขณะที่พรรคลาฟร็องแซ็งซูมีซและพรรคชุมนุมแห่งชาติเรียกร้องให้ยุบสภา

## ประวัติ

### การแต่งตั้งคณะรัฐบาล
ในที่สุดในวันที่ 12 ตุลาคม ค.ศ. 2025 ก็ได้มีประกาศแต่งตั้งคณะรัฐบาลชุดใหม่หลังจากการหารือระหว่างพรรคการเมืองหลาย ๆ ฝ่าย

### การปรับปรุงรัฐบาล
ภายหลังการแต่งตั้งรัฐบาล มีการปรับปรุงตำแหน่งหลายครั้ง ดั้งนี้

## หมายเหตุ


## อ้างอิง


หมวดหมู่:การเมืองฝรั่งเศส
หมวดหมู่:คณะรัฐมนตรีที่ก่อตั้งในปี พ.ศ. 2568
หมวดหมู่:รัฐบาลฝรั่งเศส
หมวดหมู่:สาธารณรัฐฝรั่งเศสที่ 5
พญากองรัตนเภรี

**พญากองรัตนเภรี** หรือ**พญากองเมือง** เป็นเจ้าเมืองเชียงตุงในพุทธศตวรรษที่ 20

## พระประวัติ

พญากองรัตนเภรีประสูติในปี  มีพระนามเดิมว่า **เจ้าสาม** พระองค์เป็นพระอนุชาของพญาแก้วมธุ

เมื่อมีพระชันษาได้ 23 ปี พระองค์ได้รับการแต่งตั้งให้เป็นอุปราชและได้ประทับที่เชียงพ้าว ตำนานเมืองเชียงตุงฉบับเจ้าสายเมือง มังรายและพงศาวดารเมืองเชียงตุง ฉบับพระยากางหลวงระบุว่า ต่อมาพระองค์ได้สร้างวัดยางคำและวัดเชียงแล

หลังจากพญาแก้วมธุสิ้นพระชนม์ เจ้าสามได้ขึ้นครองเมืองเชียงตุงต่อมา พระองค์ทำพิธีราชาภิเษกในปี 

พญากองรัตนเภรีมีพระนามในหมิงฉือลู่ว่า เตากวง () หรือเตากวงจิ้น () ตำนานเมืองเชียงตุงฉบับเจ้าสายเมือง มังรายและพงศาวดารเมืองเชียงตุง ฉบับพระยากางหลวงระบุว่า เชียงตุงเลิกส่งบรรณาการให้กับราชวงศ์หมิงในปี  ในทางกลับกัน หมิงฉือลู่ระบุว่า จักรพรรดิหงซีทรงให้ส่งทูตมายังเชียงตุงในปี พ.ศ. 1968 เพื่อแจ้งถึงการขึ้นครองราชย์ของพระองค์ และในปี พ.ศ. 1969 จักรพรรดิเซฺวียนเต๋อพระราชทานผ้าให้แก่อาณาจักรต่าง ๆ ทางใต้ รวมถึงเชียงตุง ต่อมาพญากองรัตนเภรีจึงส่งบรรณาการไปยังราชสำนักหมิงในปี พ.ศ. 1974 และ พ.ศ. 1977

ในรัชสมัยของพญากองรัตนเภรี ได้มีการถมหนองท่าช้างและสร้างกำแพงเมือง, ป้อม และคูเมือง นอกจากนี้ ศาสนาพุทธฝ่ายวัดแดงได้เริ่มแพร่หลายสู่เชียงตุง จารึกชัยมนตารามระบุว่า ในปี  พระเถระจากเชียงตุงนามว่า มหาเถรเขมมงคลเจ้า ได้เข้าไปบวชในสำนักของพระมหาธรรมคัมภีร์ที่เชียงแสนและเชียงราย

พญากองรัตนเภรีครองเมืองเชียงตุงได้ 25 ปี จึงสิ้นพระชนม์ในปี  พญาศรีสัทธรรมราชจุฬามณีได้ขึ้นครองเมืองต่อมา

## หมายเหตุ


## อ้างอิง

หมวดหมู่:เจ้าผู้ครองนครเชียงตุง
หมวดหมู่:ราชวงศ์มังราย
สี่แผ่นดิน (ละครโทรทัศน์ปี พ.ศ. 2534)

***สี่แผ่นดิน*** เป็นละครโทรทัศน์ไทยแนวย้อนยุค อิงประวัติศาสตร์ ชีวิต จินตนิยม ครอบครัว ปี พ.ศ. 2534 สร้างจากบทประพันธ์ของหม่อมราชวงศ์คึกฤทธิ์ ปราโมช ผลิตโดยไอแอม โปรดักชั่น กำกับโดยสุประวัติ ปัทมสูต นำแสดงโดยจินตหรา สุขพัฒน์และฉัตรชัย เปล่งพานิช ออกอากาศทางช่อง 3 ระหว่างวันที่ 1 พฤษภาคม ถึง 9 ธันวาคม พ.ศ. 2534 มีจำนวนทั้งสิ้น 81 ตอน

ต่อมาในปี พ.ศ. 2559 ช่อง 3 เอชดี ได้นำละครฉบับปี พ.ศ. 2534 กลับมาออกอากาศอีกครั้ง พร้อมกับทางพีพีทีวีเอชดีที่ได้นำสี่แผ่นดินฉบับปี พ.ศ. 2546 ที่กำกับโดยหม่อมหลวงพันธุ์เทวนพ เทวกุล และนำแสดงโดยสิริยากร พุกกะเวสและธีรภัทร์ สัจจกุล มาออกอากาศอีกครั้งเช่นเดียวกัน เพื่อร่วมถวายความอาลัยหลังจากการเสด็จสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร

## เนื้อเรื่อง
*สี่แผ่นดิน* ถ่ายทอดเรื่องราวผ่านชีวิตของ แม่พลอย (จินตหรา สุขพัฒน์) หญิงในตระกูลขุนนางเก่า ผู้ต้องเผชิญกับเหตุการณ์และความเปลี่ยนแปลงต่าง ๆ ในสังคมไทยตลอดช่วงเวลา 4 แผ่นดิน โดยเนื้อเรื่องครอบคลุมตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว จนถึงรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร

## นักแสดง
* จินตหรา สุขพัฒน์ รับบท แม่พลอย
* ฉัตรชัย เปล่งพานิช รับบท คุณเปรม
* เพ็ญพิสุทธิ์ คงสมุทร รับบท แม่ช้อย
* พลรัตน์ รอดรักษา รับบท อ้น
* สถาพร นาควิไลโรจน์ รับบท อั้น
* รอน บรรจงสร้าง รับบท อ๊อด
* ตรีรัก รักการดี รับบท ประไพ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2534
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์แนวครอบครัวไทย
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยไอแอม โปรดักชั่น
หมวดหมู่:ละครโทรทัศน์ที่กำกับโดย สุประวัติ ปัทมสูต
หมวดหมู่:ละครโทรทัศน์ไทยในคริสต์ทศวรรษ 1990
หมวดหมู่:ละครโทรทัศน์ที่สร้างจากนวนิยายไทย
ตำบลคำเขื่อนแก้ว (อำเภอชานุมาน)

**คำเขื่อนแก้ว** เป็นตำบลในอำเภอชานุมาน จังหวัดอำนาจเจริญ เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลคำเขื่อนแก้วตั้งแต่ปี พ.ศ. 2539 มีพื้นที่อยู่ในเขตอุทยานแห่งชาติภูสระดอกบัว โดยมีสถานที่ท่องเที่ยวอย่าง ภูคำเดือย ภูถ้ำพระ เขาคีรีวงกตภูมะโรง    

## ที่ตั้งและอาณาเขต
ตำบลคำเขื่อนแก้ว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลป่าไร่ ตำบลบ้านบาก (อำเภอดอนตาล จังหวัดมุกดาหาร) และตำบลชานุมาน
* **ทิศตะวันออก** ติดต่อกับตำบลโคกสาร
* **ทิศใต้** ติดต่อกับตำบลโคกก่ง และตำบลป่าก่อ
* **ทิศตะวันตก** ติดต่อกับตำบลหนองไฮ ตำบลโพนทอง (อำเภอเสนางคนิคม) และตำบลบุ่งค้า (อำเภอเลิงนกทา จังหวัดยโสธร)
## ประวัติ
พื้นที่เดิมเป็นเมืองเก่าโบราณ เมื่อ พ.ศ. 2388 พระสีหนาท พระไชยเชษฐา นายครัวเมืองตะโปนอพยพมาอยู่ ณ บ้านคำเมืองแก้ว ฝั่งโขงตะวันตก แขวงเมืองเขมราฐ พระเทพวงศา (บุญจันทร์) เจ้าเมืองเขมราฐจึงมีบอกลงมากรุงเทพฯ ทรงพระกรุณาโปรดเกล้าฯ ให้ยกบ้านคำเมืองแก้วขึ้นเป็น "เมืองคำเขื่อนแก้ว" ให้ตั้งพระสีหนาทเป็นที่พระรามนรินทร์ เจ้าเมืองคำเขื่อนแก้วขึ้นเมืองเขมราฐ แต่กรมการเอานามพระราชทานไปตั้งที่บ้านลุมพุก เป็น "อำเภอคำเขื่อนแก้ว" โดยภายหลังยุบและเป็นหมู่บ้านขึ้นกับตำบลโคกสาร กิ่งชานุมานมณฑล**' 

ต่อมาปี พ.ศ. 2482 [[จังหวัดอุบลราชธานี]]ได้พิจารณาว่าตำบลโคกสารให้เปลี่ยนชื่อเป็น "คำเขื่อนแก้ว" ตามนามเมืองเดิมเพื่อคงชื่อและประวัติศาสตร์ดั้งเดิมไว้ ต่อมาปี พ.ศ. 2490 ได้แยกพื้นที่หมู่ 3 บ้านพุทธรักษา, หมู่ 4 บ้านโคกก่ง, หมู่ 5 บ้านบุ่งเขียว, หมู่ 6 บ้านนางาม และหมู่ 7 บ้านหินกอง ของตำบลคำเขื่อนแก้ว รวม 5 หมู่บ้านไปรวมตั้งเป็น ตำบลโคกก่ง และแยกตั้งเป็นตำบลป่าก่อในภายหลัง

== การปกครองส่วนภูมิภาค ==

=== การปกครองส่วนภูมิภาค ===
ตำบลคำเขื่อนแก้วแบ่งพื้นที่การปกครองออกเป็น 12 [[หมู่บ้าน]] ได้แก่


* **หมู่ที่ 1** บ้านคำแก้ว
* **หมู่ที่ 2** บ้านคำเดือย
* **หมู่ที่ 3** บ้านโคกศรีบุญเรือง	
* **หมู่ที่ 4** บ้านดงแสนแก้ว
* **หมู่ที่ 5** บ้านเหล่าแก้วแมง
* **หมู่ที่ 6** บ้านสงยาง
* **หมู่ที่ 7** บ้านเมืองเก่า
* **หมู่ที่ 8** บ้านไก่คำ
* **หมู่ที่ 9** บ้านนาเจริญ
* **หมู่ที่ 10** บ้านดงสำราญ
* **หมู่ที่ 11** บ้านพรเจริญ
* **หมู่ที่ 12''' บ้านคำเดือยกลาง

## อ้างอิง

คำเขื่อนแก้ว
คำเขื่อนแก้ว
ทะเลเลือด

***ทะเลเลือด*** เป็นละครโทรทัศน์ไทยแนวสืบสวนสอบสวน ปี พ.ศ. 2529 ผลิตโดยไอแอม โปรดักชั่น กำกับโดยอดุลย์ ดุลยรัตน์ นำแสดงโดยฉัตรชัย เปล่งพานิช, กาญจนา จินดาวัฒน์, ดวงตา ตุงคะมณี, พรพรรณ เกษมมัสสุ และกำธร สุวรรณปิยะศิริ ออกอากาศทางช่อง 3 ละครโทรทัศน์เรื่องนี้นับเป็นผลงานละครโทรทัศน์เรื่องแรกในฐานะผู้จัดละครของวรายุฑ มิลินทจินดา ภายใต้สังกัดช่อง 3 หลังจากที่เขาได้ร่วมงานและสั่งสมประสบการณ์กับผู้จัดละครรุ่นพี่ในช่องเดียวกันมาเป็นเวลาหลายปี อาทิ มยุรฉัตร เหมือนประสิทธิเวช และทาริกา ธิดาทิตย์

## เนื้อเรื่อง
*ทะเลเลือด* เล่าเรื่องเหตุฆาตกรรมปริศนาที่เกิดขึ้นบนเรือสำราญ เมื่อเศรษฐีนีผู้หนึ่งถูกยิงเข้าที่ขมับขณะนอนอยู่บนที่นอน ท่ามกลางผู้โดยสารและผู้เกี่ยวข้องจำนวนมากที่ต่างมีท่าทีและพฤติกรรมน่าสงสัย

การสืบสวนดำเนินไปผ่านการสอบปากคำพยานบนเรือ ทำให้ค่อย ๆ เผยให้เห็นเบื้องหลัง ความสัมพันธ์ และแรงจูงใจที่ซ่อนอยู่ของแต่ละคน ซึ่งต่างอาจมีส่วนเกี่ยวข้องกับเหตุการณ์ครั้งนี้ 

อย่างไรก็ตาม ขณะยังไม่สามารถระบุตัวฆาตกรที่แท้จริงได้ กลับเกิดเหตุฆาตกรรมซ้อนขึ้นอีกครั้งบนเรือลำเดียวกัน ทำให้สถานการณ์ยิ่งซับซ้อนและตึงเครียดขึ้น

## นักแสดง
* ฉัตรชัย เปล่งพานิช รับบท ประสิทธิ์
* กาญจนา จินดาวัฒน์ รับบท เจนจิรา
* ดวงตา ตุงคะมณี
* พรพรรณ เกษมมัสสุ
* กำธร สุวรรณปิยะศิริ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2529
หมวดหมู่:ละครโทรทัศน์ไทยในคริสต์ทศวรรษ 1980
หมวดหมู่:ละครโทรทัศน์โดยไอแอม โปรดักชั่น
หมวดหมู่:ละครโทรทัศน์ที่กำกับโดย อดุลย์ ดุลยรัตน์
หมวดหมู่:ละครโทรทัศน์ช่อง 3
วิกฤตการณ์น้ำมัน

**วิกฤตการณ์น้ำมัน** () อาจหมายถึง:

* วิกฤตการณ์ออบอดอน ("วิกฤตการณ์น้ำมันอิหร่าน") ปี ค.ศ. 1951–1954 การยึดกิจการน้ำมันในอิหร่านเป็นของรัฐ
* วิกฤตการณ์พลังงาน คริสต์ทศวรรษ 1970
** วิกฤตการณ์น้ำมัน ค.ศ. 1973 ซึ่งเป็นวิกฤตการณ์น้ำมันทั่วโลกครั้งแรก ส่งผลให้ราคาน้ำมันพุ่งสูงขึ้นถึง 400%
** วิกฤตการณ์น้ำมัน ค.ศ. 1979 ซึ่งราคาน้ำมันพุ่งสูงขึ้นถึง 100%
* วิกฤตการณ์ราคาน้ำมัน คริสต์ทศวรรษ 1990 (หรือที่เรียกว่า "วิกฤตการณ์น้ำมันขนาดย่อม") ซึ่งราคาน้ำมันปรับตัวสูงขึ้นต่อเนื่องเป็นเวลาเก้าเดือน
* วิกฤตการณ์พลังงาน คริสต์ทศวรรษ 2000
* สงครามราคาน้ำมันรัสเซีย–ซาอุดีอาระเบีย พ.ศ. 2563 ส่งผลให้ราคาน้ำมันลดลงมากกว่า 50%
* ข้อพิพาทเรื่องแก๊สระหว่างรัสเซีย–สหภาพยุโรป พ.ศ. 2565–2566 ประเทศสมาชิกสหภาพยุโรปพยายามที่จะกีดกันการนำเข้าแก๊สธรรมชาติจากรัสเซียอย่างรวดเร็ว ภายหลังการรุกรานยูเครนโดยรัสเซีย
* วิกฤตการณ์ช่องแคบฮอร์มุซ พ.ศ. 2569 เป็นการปิดเส้นทางเดินเรือที่สำคัญของอิหร่าน ส่งผลให้ราคาสินค้าเพิ่มสูงขึ้นเกือบ 30%
* จุดผลิตน้ำมันสูงสุด (Peak oil) คือช่วงเวลาสมมติในอนาคตที่การผลิตน้ำมันจะลดลงอย่างถาวร

## ดูเพิ่ม

* วิกฤตการณ์พลังงาน
ตำบลโคกก่ง

**โคกก่ง** เป็นตำบลในอำเภอชานุมาน จังหวัดอำนาจเจริญ ปัจจุบันอยู่ในความดูแลของเทศบาลตำบลโคกก่งตั้งแต่ปี พ.ศ. 2552 พื้นที่ส่วนใหญ่อยู่ในเขตป่าสงวนแห่งชาติ โดยมีสถานที่ท่องเที่ยวอย่าง น้ำตกตาดใหญ่ อ่างเก็บน้ำห้วยซำ ป่าดานกระต่าย    

## ที่ตั้งและอาณาเขต
ตำบลโคกก่ง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลคำเขื่อนแก้ว และตำบลโคกสาร
* **ทิศตะวันออก** ติดต่อกับสาธารณรัฐประชาธิปไตยประชาชนลาว และตำบลเขมราฐ ตำบลหนองสิม (อำเภอเขมราฐ จังหวัดอุบลราชธานี)
* **ทิศใต้** ติดต่อกับตำบลคำโพน และตำบลหนองข่า (อำเภอปทุมราชวงศา)
* **ทิศตะวันตก** ติดต่อกับตำบลป่าก่อ
## ประวัติ
พื้นที่เดิมผู้คนสืบเชื้อสายมาจากชาวภูไท เป็นผู้เริ่มก่อตั้งหมู่บ้านในปี พ.ศ. 2323 โดยมีนายมหาวงษ์ นายกวน เมืองแสน นายพรมบุตร นายสีวงศา นายโครต ได้พากันก่อตั้งหมู่บ้านและตั้งชื่อว่า "บ้านโนนก่ง" มีการทำมาหาเลี้ยงชีพ คนโบราณสมัยนั้นทำไร่และนิยมล่าสัตว์ป่า ยิงกวางและเมยมากินเป็นอาหารเพราะว่าป่าแถบนี้อุดมสมบูรณ์ไปด้วยสัตว์ป่าจำนวนมาก ภายหลังหมู่บ้านได้เกิดอหิวาตกโรคหรือ โรคห่า ทำให้ผู้คนล้มตายจำนวนมากจึงอพยพหนีโรคภัยมาตั้งบ้านเรือนในบริเวณทุ่งขี้เสือ จึงได้ตั้งชื่อหมู่บ้าน "บ้านโคกก่ง"**' และตั้งเป็นตำบลขึ้นในปี พ.ศ. 2440 ก่อนที่ปี พ.ศ. 2484 ได้ยุบรวมเข้ากับพื้นที่ตำบลโคกสารเดิม (ภายหลังชื่อ [[ตำบลคำเขื่อนแก้ว (อำเภอชานุมาน)|ตำบลคำเขื่อนแก้ว]]) 

ปี พ.ศ. 2490 ทางจังหวัดอุบลราชธานีได้ประกาศแยกพื้นที่หมู่ 3 บ้านพุทธรักษา, หมู่ 4 บ้านโคกก่ง, หมู่ 5 บ้านบุ่งเขียว, หมู่ 6 บ้านนางาม และหมู่ 7 บ้านหินกอง ของ[[ตำบลคำเขื่อนแก้ว (อำเภอชานุมาน)|ตำบลคำเขื่อนแก้ว]] รวม 5 หมู่บ้านมารวมตั้งเป็น ตำบลโคกก่ง ดังเดิม ก่อนที่ปี พ.ศ. 2536 ได้แยกพื้นที่หมู่ 7 บ้านป่าก่อ, หมู่ 8 บ้านห้วยทม, หมู่ 9 บ้านห้วยฆ้อง, หมู่ 10 บ้านหนองแมงดา, หมู่ 12 บ้านป่าก่อน้อย และหมู่ 13 บ้านนาหนองแดง ของตำบลโคกก่งออกไปตั้งเป็น ตำบลป่าก่อ

== การปกครองส่วนภูมิภาค ==

=== การปกครองส่วนภูมิภาค ===
ตำบลโคกก่งแบ่งพื้นที่การปกครองออกเป็น 13 [[หมู่บ้าน]] ได้แก่


* **หมู่ที่ 1** บ้านโคกก่ง
* **หมู่ที่ 2** บ้านพุทธรักษา
* **หมู่ที่ 3** บ้านบุ่งเขียว
* **หมู่ที่ 4** บ้านนางาม
* **หมู่ที่ 5** บ้านหินกอง
* **หมู่ที่ 6** บ้านสายนาดง
* **หมู่ที่ 7** บ้านบุ่งเขียวน้อย
* **หมู่ที่ 8** บ้านดงคำเดือย
* **หมู่ที่ 9** บ้านคำนกกก
* **หมู่ที่ 10** บ้านบุ่งสมบัติ
* **หมู่ที่ 11** บ้านห้วยบอน
* **หมู่ที่ 12** บ้านนาสำราญ
* **หมู่ที่ 13''' บ้านห้วยซำ

## อ้างอิง

โคกก่ง
โคกก่ง
ภาษาเซิมบากุง

**ภาษาเซิมบากุงมุรุต** () หรือ **เซิมบากุง** และยังรู้จักกันในชื่อ ติงกาลัน () เป็นหนึ่งในภาษาซาบะฮ์ของเกาะบอร์เนียวที่พูดโดยชาวตีดง

## อ้างอิง

หมวดหมู่:กลุ่มภาษามูรูติก
เซิมบากุง
เซิมบากุง
เซิมบากุง